**Vika mikaneto**

**Mikaneto**

Xana nkaneto i yini?

Loko u vilerisiwa hi nhlahluvo kumbe xiboho lexi humesiweke hi SARS, u na mfanelo yo kaneta nhlahluvo wolowo. U nge kaneti nhlahluvo wa wena n'wini (wo fana na Xibalo xa Mixavo (VAT) na Xibalo-Hi-Ku-Ya-Hi-Muholo (PAYE), laha nhlahluvo lowu pfuxetiweke wu nga humesiwangiki hi SARS. Eka xiyimo xexo, endzela Xikombelo xa Ndzulamiso ku kuma vuleteri.

U nga tlhela u kaneta nsindziso wa mixupulo yin'wana ya nkavulandzelelanawu wa malawulele kumbe ntswalo laha xikombelo xa wena xa hunguto wa nxupulo/ntswalo xi nga pfumeleriwangiki kumbe lowu pfumeleriweke hi xiphemu. Xikombiso:

* Mixupulo ya hakelo leyi hlweleke eka VAT, PAYE, Tihakelo ta Ndzindzakhombo ya Vupfumalantirho (UIC), Tilevhi ta Nhluvukiso wa Vuswikoti (SDL);
* Mixupulo ya hakelo leyi hlweleke eka xibalo xa nkarhinyana;
* Ntswalo wa hakelo leyi hlweleke eka xibalo xa nkarhinyana;
* Ntswalo wa hakelo leyi hlweleke eka VAT na PAYE (ku nga ri UIF kumbe SDL);
* Mixupulo ya mirhumelo leyi hlweleke/nkarhumelo eka PIT, CIT na PAYE.

U tlhela u va na mfanelo yo kaneta ehenhla ka nsindziso wa mixupulo yin'wana leyi yelanaka na xibalo. Xikombiso:

* Mixupulo ya mpimanyisohansi;
* Nxupulo wa vuvekisi lebyi nga hakerisiwiki xibalo;
* Nxupulo wa hakelo wa xiyenge wa Nhlohlotelo wa Xibalo xa Ntholo (ETI);
* Nxupulo wa mfambiso wa ETI;
* Nxupulo wa Malulamiselo lama Vikekaka;
* Nxupulo wa Vonelohansi (Ndzimana 20);
* Nkarhumelo wa muhakelaxibalo wa nkarhinyana (Ndzimana 20A), na swin'wana. (Leswi swi hundzuluxiwile hi kumbe endzhaku ka ti1 Nyenyankulu 2015).

A wu na mfanelo wo kaneta eka nsindziso wa ntsakelo wun'wana wa xinawu. Xikombiso:

* Ntswalo wa hakelo leyi hlweleke eka UIF na SDL;
* Ntswalo wa hakelo leyi hlweleke eka xibalo xa malinghena, na swo tala.

Laha SARS yi nga alela xibalo xa mixavo lexi engeteriweke eka hakelo ya nhundzu leyi u yi xavisaka N'waswimawusa a nga susa xibalo xa mixavo lexi engeteriweke eka hakelo ya nhundzu leyi u yi xavisaka eka inivhoyisi ya xibalo leyi nga enawini enkarhini lowu inivhoyisi ya xibalo leyi nga enawini yi nga kumiwa hi wona, loko ku ve yi koxiwile eka 5 wa malembe ku sukela eka siku leri inivhoyisi ya xibalo a yi fanele ku va yi humesiwe hi rona eka mphakelo wolowo (Xiyenge 16(3) xipimelo (i) xa Nawu wa VAT).

Xana ndzi vika rini nkaneto?

Nkaneto wu fanele wu rhumeriwa eka 80 wa masiku ma bindzu endzhaku ka siku ra nhlahluvo kumbe xiboho xa SARS.

Laha muhakelaxibalo a kombeleke swivangelo eka nhlahluvo, nkaneto wu fanele ku rhumeriwa endzhaku ka 80 wa masiku ma bindzu:

* Siku leri xitiviso xi nga rhumeriwa hi SARS laha u nyikiweke swivangelo swo ringanela naswona ku ri hava swivangelo swin'wana leswi nga nyikiwaka; kumbe
* Siku leri SARS yi nga ku nyika swivangelo/swivangelo swo engetelela hi rona.

Xana ndzi vika njhani nkaneto?

**Mixaka ya Swibalo: CIT, PIT, PAYE na VAT:**

Phurosese ya nkaneto lowu ti endlekalaka yi kona eka eFiling eka mixaka ya xibalo leyi nga laha henhla. Nkaneto wu fanele ku rhumeriwa hi ndlela leyi landzelaka:

* Hi ku tirhisa eFiling;
* Erhavini ra SARS ra le kusuhi na wena (tlilika laha ku endla xitshembisano (tlilika laha ku endla xitshembisano).

Minkankatso ntsena ya CIT na VAT na Tithirasiti swi nga rhumela mikaneto hi ku tirhisa phurosese ya manyuwali leyi hlamuseriweke laha hansi ka "Tax Types: Other'.

Mayelana na vuxokoxoko hi xitalo eka maendlelo lama ringanyetiweke eka rhumelo wa tiaphili, u komberiwa langutisa xitiviso xa mani na mani xa sweswinyana eka Switiviso swa Mani na Mani.

Loko u rhumela nkwetlembetano hi ku tirhisa eFiling, u komberiwa ku tekela enhlokweni leswi landzelaka:

**Phurosese yo Leteriwa hi eFiling:** Phurosese yo Leteriwa hi eFiling yi tiyisisa leswaku nkaneto wu rhumeriwa hi ku ya hi swilaveko swa xinawu no hunguta nxungeto wo rhumela nkaneto lowu nga twariki.

Hikokwalaho ka yini ndzi fanele ku rhumela nkwetlembetano hi ku tirhisa eFiling?

* Phurosese ya nkaneto lowu tiendlekelaka yi na mimbuyelo yo hlaya leyi nga ta endla leswaku mafambiselo ma timhaka ta xibalo ma hetiseka, naswona leswi swi katsa:
	+ Vuswikoti byo vika mikaneto ku katsa na Xikombelo xa Hunguto (RFR), Xikombelo xa Swivangelov(RFRE), Xitiviso xa Nkaneto (NOO) na Xitiviso xa Aphili (NOA).
	+ Vuswikoti byo kombela yimiso wa hakelo.
	+ Vuswikoti byo rhumela swivangelo swa rhumelo lowu hlweleke wa nkaneto.
	+ Mimbhurisano hinkwayo ya nkaneto yi nga voniwa endzhaku ko tlilika batheni, matsalwa mo engetelela mo tiyisisa ma nga nghenisiwa hi ku tirhisa eFiling.
	+ Vahakelaxibalo va ta va na mbono lowu katsakanyiweke wa mikaneto hinkwayo leyi vikiweke.
	+ Mapapila ya mbuyelo ya RFRs na NOOs, Swikombelo swa Rhumelo lowu Hlweleke ku katsa na Yimiso wa Hakelo swa kumeka hi xihatla.
	+ Phurosese yi nyika vuswikoti byo endla nkwetlembetano mikarhinyingi eka fomo yin'we ya nkwetlembetano ku fikela eka mikarhi ya VAT na PAYE.

**Xitsundzuxo xa Nkoka:** Tsundzuka ku endla xitshembisano u nga se endzela hofisi ya Rhavi ra SARS.

Ku kaneta ntswalo na mixupulo:

* Tikhodi ta swihlovo leti landzelaka ti fanele ti tirhisiwa loko u kaneta nsindziso wa ntswalo/mixupulo yin'wana:
	+ 9987 – Nxupulo wa vuvekisinkaxibalo
	+ 9990 - Mpimanyetahansi wa muhakelaxibalo wa nkarhinyana (Ndzimana 20)
	+ 9991 - Nkarhumelo wa muhakelaxibalo wa nkarhinyana (Ndzimana 20 A)
	+ 9992 - Nsiyo wa Malinghena
	+ 9988 – Hakelohansi wa Muhakelaxibalo wa Nkarhinyana(89Q(2))
	+ 9993 - Nkarhumelo wa ntlheriso wa xibalo kumbe lowu hlweleke

**Mixaka ya swibalo: Swin'wana**

Phurosese ya manyuwali yi tirhisiwa eka mikaneto yo karhi ya PIT, CIT, PIT na mikankatso ya VAT na Tithirasiti. Fomo ya nkwetlembetano leyi tirhisiwaka i Xitiviso xa Nkaneto (ADR1), Xitiviso xa Nkaneto (ADR1) xa le ka inthanete, leyi nga rhumeriwaka:

* Erhavini ra SARS ra le kusuhi (tlilika laha ku endla xitshembisano); kumbe
* Hi imeyili eka contactus@sars.gov.za

ADR1 yi nge rhumeriwi hi xitroniki hi ku tirhisa eFiling.

**Loko u hlwerile ku rhumela nkaneto:**

Laha nkaneto wu rhumeriweke endzhaku ka siku ro pfala leri ringanyetiweke, muhakelaxibalo u fanele a nyiketa swiyimo (swivangelo) swa rhumelo lowu hlweleke. Swivangelo swa mikaneto swi ta tekeriwa enhlokweni loko mutirhikulu wa SARS a ri na mbono kumbe swiyimo swo hlawuleka no twala swi ve kona mayelana na nhlwelo wa rhumelo wa nkaneto. Laha swiyimo swo twala swi nga kona eka rhumelo lowu hlweleke, SARS yi nga engetela ntsena nkarhi wa rhumelo wa nkaneto hi 30 wa masiku ma bindzu. Laha mutirhinkulu wa SARS a enerisiweke hi leswaku swiyimo swo twala swi kona, SARS yi nga engetela nkarhi wo vika xitiviso xa nkaneto.

* Laha rhumelo lowu hlweleke wu tsetseleriweke, SARS yi ta langutisa swiyimo swa nkaneto no tivisa muhakelaxibalo hi mbuyelo.
* SARS yi nge langutisisi swiyimo swa nkaneto laha rhumelo lowu hlweleke wu nga tsetseleriwangi, swiyimo swa nkaneto swi nge langutisisiwi naswona yi ta tivisa muhakelaxibalo hi xiboho xexo.
	+ Muhakelaxibalo u na mfanelo yo kaneta ehenhla ka xiboho xo ala ku tsetselela rhumelo lowu hlweleke eka nkaneto na loko nkaneto wa yena wo aleriwa, aphila ehenhla ka xiboho xexo.

Ku hava nkaneto lowu nga ta pfumeleriwa ku rhumeriwa eka ku tlula 3 wa malembe endzhaku ka siku ra nhlahluvo kumbe xiboho lexi tekiweke hi SARS, kumbe loko swiyimo swa nkaneto swi seketeriwile hi ku helela kumne ngopfungopfu eka cinco wa endlelo lwo vonakaka hi ku angarhela lowu tirhisiwaka eka siku ra nhlahluvo kumbe xiboho lexi tekiweke.

**Swiyimo swa nkaneto:**

Loko u tata fomo ya nkwetlembetano, muhakelaxibalo u fanele a tlhogomela ku tiyisisa leswaku swiyimo swa nkaneto swi koxometiwile na katsa leswi landzelaka:

* Xiphemu kumbe ntsengo wo karhi wa nhlahluvo lowu kanetiweke. Xikombiso: Muhakelaxibalo u fanele ku kombisa (laha swi faneleke) khodi ya xihlovo kumbe nhlamuselo ya ayitheme yo karhi na ntsengo lowu a lavaka ku wu kaneta.
* Xiphemu xa swiyimo swa nhlahluvo leswi kanetiweke. Xikombiso: Xivangelo xa leswaku hikokwalaho ka yini nhlahluvo wu tekiwa wu hoxekile.
* Matsalwa lama lavekaka swo tiyisisa swiyimo swa nkaneto swa leswaku muhakelaxibalo a nga yisanga khale eka SARS hi swikongomelo swa nhlahluvo lowu kanetiweke. Xikombiso: SARS alerile tihakelo ta marendzo leti koxiweke hi mhaka ya leswu xibukwana xa marendzoa nxi nga landzeleli swilaveko swa SARS. Nkaneto eka alelo wolowo wu fanele ku katsa xibukwana xa marendzo lexi landzelelaka swilaveko swa SARS. Vona [Travel e-Logbook webpage.](https://www.sars.gov.za/types-of-tax/personal-income-tax/travel-e-log-book/).

Xana ndzi nga langutela yini ku suka eka SARS loko ndzi kaneta?

  SARS yi ta tinyiketela ku:

* Tivisa muhakelaxibalo loko nkaneto wu tekiwa ku va wu nga ri enawini no nyika (xi)swiyimo eka swa ku va wu nga ri nawini eka 30 wa masiku ma bindzu ku sukela eka mphakelo wa nkaneto lowu nga riki enawini;
* Tivisa muhakelaxibalo loko switsariwa swo tiyisisa swo engetelela swi fanerile ku boha eka nkaneto eka 30 wa masiku ma bindzu endzhaku ka heleketo wa nkaneto.

Xana ndzi nga langutela yini loko nkaneto wu hetisisiwile?

   SARS yi ta tinyiketela ku:

* Tivisa muhakelaxibalo mayelana na mbuyelo wa nkaneto eka 60 wa masiku ma bindzu endzhaku ka heleketo kwalano.
	+ Laha SARS yi kombelaka switsariwa swo seketela, 45 wa masiku ma bindzu endzhaku:
		- Heleketo wa switsariwa leswi komberiweke; kumbe
		- Loko switsariwa swi nga yisiwanga, nkarhi wo hela matimba lowu switswariwa swi faneleke ku va swi yisiwile hi wona.
* Tivisa muhakelaxibalo loko xiboho xa nkaneto xi ta teka nkarhi wo leha ku tlula 60 wa masiku ma bindzu laha mutirhinkulu wa SARS a vonaka leswaku nkarhi wo tala wa laveka tanihi mbuyelo wa swiyimo swo hlawuleka, tanihi ku tika ka mhaka, nawu lowu ku tirhaniwaka na wona kumbe ntsengo lowu ku tirhaniwaka na wona. Xitiviso xexo xi ta humesiwa loko ku nga si fika nkarhi wo hela matimba wa 60 wa masiku.

Laha nkaneto wu nga pfumeleriwa (hi xiphemu kumbe hi ku helela), SARS yi ta humesa nhlahluvo lowu pfuxetiweke (Xikombiso: ITA34, VAT217, EMP217, na swin'wana) ku kombisa mbuyelo wa nhlahluvo.

Mbuyelo wa nkaneto na xitiviso xa nhlahluvo (laha swi faneleke) swi ta kumeka eka eFiling.

 Xitiviso xa mbuyelo wa nkaneto na xitiviso xa nhlahluvo (laha swi faneleke) swi ta endliwa swi kumeka hi ndlela ya manyuwali hi ku tirhisa imeyili/poso loko nkaneto a wu ri hi xivumbeko xa ADR1.

Mixupulo ya PAYE

Ku sukela ti 25 Dzivamisoko 2022, SARS yi nge he amukeli mikwetlembetano ya PAYE leyi fayiliweke hi ndlela ya manyuwali na swikombelo swa hunguto wa mixupulo. Xikombelo xa PAYE xa hunguto kumbe phurosese ya kwetlembetano eka mixupulo ya mafambiselo sweswi xa kumeka eka eFiling. Tlilika laha ku fikelela xiletelo..